Diari Oficial de la Generalitat Valenciana


Sumari del DOGV 8836, del 16-06-2020 (2020/4385)

Extracte de la Resolució 12 de maig de 2020, de la vicerectora d'Innovació i Transferència, per la qual es convoca la segona edició dels premis de la Càtedra de l'Horta de València: Territori Metropolità de la Universitat de València, al millor treball fi de grau, treball fi de màster o tesi doctoral, relacionat amb qualsevol aspecte referit a l'horta de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4385


Data del document
:   12-05-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 12 de maig de 2020, de la vicerectora d'Innovació i Transferència, per la qual es convoca la segona edició dels premis de la Càtedra de l'Horta de València: Territori Metropolità de la Universitat de València, al millor treball fi de grau, treball fi de màster o tesi doctoral, relacionat amb qualsevol aspecte referit a l'horta de València. [2020/4385]  
BDNS (identif.): 510021.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Hi poden participar els estudiants o graduats per la Universitat de València que hagen presentat el seu Treball Final de Grau (TFG), Treball Final de Màster (TFM) o tesi doctoral durant els cursos 2018/2019 i 2019/2020, sobre qualsevol aspecte relacionat amb l'Horta de València.  
  
Els estudiants o graduats per la Universitat de València que feren el TFG, el TFM o la tesi doctoral en el curs 2018-2019, que van participar en la primera edició d'aquests premis i no van guanyar-lo es podran presentar en la convocatòria actual del concurs.  
  
  
Segon. Objecte  
Constitueix l'objecte d'aquest concurs el premiar el millor treball acadèmic (Treball de final de grau (TFG), Treball de final de màster (TFM) o tesi doctoral) realitzat per estudiants o graduats en els cursos 2018-2019 i 2019-2020 que es presenten com a candidats/tes a aquesta convocatòria.  
El premi és compatible amb altres subvencions, ajudes, ingressos o recursos per a la mateixa finalitat.  
La finalitat del premi és fomentar entre els estudiants universitaris l'estudi de l'Horta de València.  
  
  
Tercer. Bases reguladores  
https://www.uv.es/uvcatedres/Conv\_CatedraHortaValencia\_2020\_firma\_val.pdf  
  
Quarta. Quantia  
En l'expedient escaient consta la consignació pressupostària adequada i suficient per a atendre les obligacions de despesa que puguen derivar-se d'aquest concurs.  
El premi es finança amb el capítol VII del pressupost de la Universitat de València de 2020, orgànica 7706569884, específica 30013746, amb un import de 1.200 euros.  
S'estableixen dos premis: el principal, amb un import de 800 euros, i un accèssit, amb un import de 400 euros.  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 21 d'octubre de 2020 a les 14 hores.  
  
  
València, 12 de maig de 2020.-La rectora, p. d.( DOGV 27.06.2019), la vicerectora d'Innovació i Transparència: M. Dolores Real García.